Source: https://www.tititudorancea.com.ro/z/ordonanta_138_2000_modificarea_completarea_codului_procedura_civila.htm
Timestamp: 2015-07-05 00:09:33+00:00
Document Index: 10055237

Matched Legal Cases: ['articolul 18', 'articolul 181', 'Articolul 35', 'Articolul 45', 'articolul 45', 'articolul 451', 'Articolul 73', 'Articolul 86', 'Articolul 91', 'articolul 92', 'articolul 921', 'Articolul 99', 'articolul 109', 'Articolul 114', 'articolul 114', 'articolul 1141', 'Articolul 118', 'Articolul 129', 'Articolul 130', 'Articolul 131', 'Articolul 153', 'Articolul 154', 'articolul 155', 'articolul 1551', 'Articolul 175', 'Articolul 185', 'articolul 189', 'Articolul 194', 'Articolul 201', 'Articolul 202', 'Articolul 203', 'articolul 206', 'Articolul 211', 'Articolul 220', 'articolul 241', 'articolul 244', 'articolul 2441', 'Articolul 249']

Ordonanta de urgenta 138 din 14 septembrie 2000 pentru modificarea si completarea Codului de procedura civila
AfaceriInformaţii legislativeTexte legislativeCursuri Valutare BNRCursuri de Schimb BCEROBOR / ROBID
Ordonanta de urgenta pentru modificarea si completarea Codului de procedura civila
Ordonanta de Urgenta nr. 138 din 14 septembrie 2000 pentru modificarea Codului de procedura civila.
Publicat in Monitorul Oficial al Romaniei, Partea I Nr. 479 din 2 octombrie 2000
Art. I. - Codul de procedura civila se modifica si se completeaza dupa cum urmeaza:
1. Litera a) a punctului 1 al articolului 2 va avea urmatorul cuprins:
"a) procesele si cererile in materie comerciala al caror obiect are o valoare de pana la 10 miliarde lei inclusiv, precum si procesele si cererile in aceasta materie al caror obiect este neevaluabil in bani;"
2. Litera b) a punctului 1 al articolului 2 va avea urmatorul cuprins:
"b) procesele si cererile in materie civila al caror obiect are o valoare de peste 2 miliarde lei;"
3. Dupa litera b) a punctului 1 al articolului 2 se introduce litera b1) cu urmatorul cuprins:
"b1) conflictele de munca, cu exceptia celor date prin lege in competenta altor instante;"
4. Punctul 1 al articolului 3 va avea urmatorul cuprins:
"1. in prima instanta, procesele si cererile in materie comerciala al caror obiect are o valoare de peste 10 miliarde lei, precum si procesele si cererile in materie de contencios administrativ privind actele autoritatilor administratiei publice centrale;"
5. Punctul 3 al articolului 3 va avea urmatorul cuprins:
"3. ca instante de recurs, recursurile declarate impotriva hotararilor pronuntate de tribunale in apel sau impotriva hotararilor pronuntate in prima instanta de tribunale in procesele si cererile in materie comerciala, precum si in alte cauze prevazute de lege;"
"Art. 16. - Cererile in materia reorganizarii judiciare si a falimentului sunt de competenta exclusiva a tribunalului in circumscriptia caruia se afla sediul principal al debitorului."
7. Dupa articolul 18 se introduce articolul 181 cu urmatorul cuprins:
"Art. 181. - Instanta investita potrivit dispozitiilor referitoare la competenta dupa valoarea obiectului cererii ramane competenta sa judece chiar daca, ulterior investirii, intervin modificari in ceea ce priveste cuantumul valorii aceluiasi obiect."
8. Alineatul 5 al articolului 22 va avea urmatorul cuprins:
"Instanta competenta sa judece conflictul va hotari in camera de consiliu, fara citarea partilor. Hotararea este supusa recursului in termen de 5 zile de la comunicare."
9. Punctul 6 al articolului 27 va avea urmatorul cuprins:
"6. daca este tutore sau curator al uneia dintre parti;"
10. Alineatul 3 al articolului 30 va avea urmatorul cuprins:
"Recuzarea tuturor membrilor unei sectii a Curtii Supreme de Justitie se judeca de o alta sectie a Curtii Supreme de Justitie."
11. Alineatul 2 al articolului 32 va avea urmatorul cuprins:
"Daca recuzarea a fost admisa, judecatorul se va retrage de la judecarea pricinii."
12. Articolul 35 se abroga.
13. Alineatul 2 al articolului 38 va avea urmatorul cuprins:
"Stramutarea pentru siguranta publica se poate cere numai de catre procurorul de la Parchetul de pe langa Curtea Suprema de Justitie."
14. Dupa alineatul 4 al articolului 40 se introduce un alineat, care devine alineatul 5, cu urmatorul cuprins:
"Aceasta instanta va fi instiintata de indata despre admiterea cererii de stramutare. In cazul in care instanta a savarsit acte de procedura sau a procedat intre timp la judecarea pricinii, actele de procedura indeplinite ulterior stramutarii si hotararea pronuntata sunt desfiintate de drept prin efectul admiterii cererii de stramutare."
15. Alineatul 5 al articolului 40, devenit alineatul 6, se abroga.
16. Alineatul 2 al articolului 43 va avea urmatorul cuprins:
"Actele de procedura indeplinite de cel care nu are exercitiul drepturilor procedurale sunt anulabile. Reprezentantul incapabilului sau curatorul acestuia va putea insa confirma toate sau numai o parte din aceste acte."
17. Alineatul 1 al articolului 44 va avea urmatorul cuprins:
"In caz de urgenta, daca persoana fizica lipsita de capacitatea de exercitiu a drepturilor civile nu are reprezentant legal, instanta, la cererea partii interesate, va putea numi un curator special, care sa o reprezinte pana la numirea reprezentantului legal, potrivit legii. De asemenea, instanta va putea numi un curator special in caz de conflict de interese intre reprezentant si cel reprezentat sau cand o persoana juridica, chemata sa stea in judecata, nu are reprezentant legal."
18. Dupa alineatul 1 al articolului 44 se introduce un alineat, care devine alineatul 2, cu urmatorul cuprins:
"Dispozitiile alin. 1 se aplica, in mod corespunzator, si persoanelor cu capacitate de exercitiu restransa."
19. Articolul 45 va avea urmatorul cuprins:
"Art. 45. - Ministerul Public poate porni actiunea civila ori de cate ori este necesar pentru apararea drepturilor si intereselor legitime ale minorilor, ale persoanelor puse sub interdictie si ale disparutilor, precum si in alte cazuri expres prevazute de lege.
In cazul in care procurorul a pornit actiunea, titularul dreptului la care se refera actiunea va fi introdus in proces. El se va putea folosi de dispozitiile prevazute in art. 246, 247 si 271-273, iar in cazul in care procurorul si-ar retrage cererea, va putea cere continuarea judecatii.
Procurorul poate pune concluzii in orice proces civil, in oricare faza a acestuia, daca apreciaza ca este necesar pentru apararea ordinii de drept, a drepturilor si libertatilor cetatenilor.
In cazurile anume prevazute de lege, participarea si punerea concluziilor de catre procuror sunt obligatorii.
Procurorul poate, in conditiile legii, sa exercite caile de atac impotriva oricaror hotarari, iar in cazurile prevazute de alin. 1 poate sa ceara punerea in executare a hotararilor pronuntate in favoarea persoanelor prevazute la acel alineat."
20. Dupa articolul 45 se introduce articolul 451 cu urmatorul cuprins:
"Art. 451. - Actele procesuale de dispozitie reglementate de art. 246, 247 si 271-273 sau de alte dispozitii legale, facute in orice proces de reprezentantii persoanelor prevazute la art. 45 alin. 1, nu vor impiedica judecata, daca instanta apreciaza ca ele nu sunt in interesul acelor persoane."
21. Articolul 73 se abroga.
22. Alineatul 1 al articolului 75 va avea urmatorul cuprins:
"Asistenta judiciara cuprinde:
1. acordarea de scutiri, reduceri, esalonari sau amanari pentru plata taxelor judiciare de timbru si a timbrului judiciar, in conditiile legii;
2. apararea si asistenta gratuita printr-un avocat delegat de baroul avocatilor."
23. Alineatul 1 al articolului 81 va avea urmatorul cuprins:
"Cheltuielile pentru care partea a beneficiat de scutiri sau reduceri prin incuviintarea asistentei judiciare vor fi puse in sarcina celeilalte parti, daca aceasta a cazut in pretentiile sale, si vor fi urmarite potrivit legii. Dispozitivul hotararii, cuprinzand obligatia de plata a acestor sume, constituie titlu executoriu si se va comunica din oficiu organelor fiscale, prin ingrijirea grefierului."
24. Alineatul 1 al articolului 82 va avea urmatorul cuprins:
"Orice cerere adresata instantelor judecatoresti trebuie sa fie facuta in scris si sa cuprinda aratarea instantei, numele, domiciliul sau resedinta partilor ori, dupa caz, denumirea si sediul lor si ale reprezentantului, obiectul cererii si semnatura."
25. Alineatul 2 al articolului 82 va avea urmatorul cuprins:
"In cazul in care, din orice motive, cererea nu poate fi semnata, judecatorul va stabili mai intai identitatea partii si ii va citi acesteia continutul cererii. Despre toate acestea judecatorul va face mentiune pe cerere."
26. Alineatele 3 si 4 ale articolului 82 se abroga.
27. Alineatul 3 al articolului 83 va avea urmatorul cuprins:
"Reprezentantul legal va alatura copie legalizata de pe inscrisul doveditor al calitatii sale."
28. Alineatul 4 al articolului 83 se abroga.
29. Articolul 86 va avea urmatorul cuprins:
"Art. 86. - Comunicarea cererilor si a tuturor actelor de procedura se va face, din oficiu, prin agentii procedurali ai instantei sau prin orice alt salariat al acesteia, precum si prin agenti ori salariati ai altor instante, in ale caror circumscriptii se afla cel caruia i se comunica actul.
Instanta solicitata, cand i se cere sa indeplineasca procedura de comunicare pentru alta instanta, este obligata sa ia de indata masurile necesare, potrivit legii, si sa trimita instantei solicitante dovezile de indeplinire a procedurii.
In cazul in care comunicarea potrivit alin. 1 nu este posibila, aceasta se va face prin posta, cu scrisoare recomandata cu dovada de primire sau prin alte mijloace ce asigura transmiterea textului actului si confirmarea primirii acestuia."
30. Punctul 2 al articolului 87 va avea urmatorul cuprins:
"2. persoanele juridice de drept privat, prin reprezentantii lor, la sediul principal sau la cel al sucursalei ori, dupa caz, al reprezentantei."
31. Punctul 4 al articolului 87 se abroga.
32. Punctul 5 al articolului 87 va avea urmatorul cuprins:
"5. cei supusi procedurii reorganizarii judiciare si a falimentului prin administratorul judiciar ori, dupa caz, lichidatorul judiciar;"
33. Alineatul 1 al punctului 8 al articolului 87 va avea urmatorul cuprins:
"8. in cazul in care prin tratate sau conventii internationale la care este parte Romania sau prin acte normative speciale nu se prevede o alta procedura, cei care se afla in strainatate, avand domiciliul sau resedinta cunoscuta, printr-o citatie scrisa trimisa cu scrisoare recomandata cu dovada de primire. Dispozitiile art. 1141 alin. 4 sunt aplicabile."
34. La alineatul 1 al articolului 88, dupa punctul 5 se introduce punctul 51 cu urmatorul cuprins:
"51. alte mentiuni prevazute de lege;"
35. Articolul 91 va avea urmatorul cuprins:
"Art. 91. - Inmanarea citatiilor si a tuturor actelor de procedura, in cazurile prevazute de art. 87 pct. 1, 2, 3, 5 si 7, precum si in cele prevazute de art. 90 alin. 3, 4, 5 si 6 sau atunci cand actul urmeaza sa fie inmanat unui avocat ori notar public, se poate face functionarului sau persoanei insarcinate cu primirea corespondentei, care isi va arata in clar numele si prenumele, precum si calitatea, iar apoi va semna dovada."
36. Dupa articolul 92 se introduce articolul 921 cu urmatorul cuprins:
"Art. 921. - Comunicarea citatiei si a altor acte de procedura nu se poate realiza prin afisare in cazul persoanelor juridice, precum si al asociatiilor sau societatilor care, potrivit legii, pot sta in judecata, cu exceptia cazurilor in care se refuza primirea sau daca se constata, la doua termene consecutive, lipsa oricarei persoane la sediul acestora."
37. Alineatul 4 al articolului 95 va avea urmatorul cuprins:
"Daca paratul se infatiseaza si dovedeste ca a fost citat prin publicitate cu rea-credinta, toate actele de procedura ce au urmat incuviintarii acestei citari vor fi anulate, reclamantul putand fi sanctionat cu amenda si obligat la despagubiri, potrivit legii."
38. Articolul 99 se abroga.
39. Dupa capitolul IV din titlul II al Cartii I se introduce capitolul IV1, intitulat "Amenzi judiciare si despagubiri", cu urmatorul cuprins:
"CAPITOLUL IV1
Art. 1081. - Daca legea nu prevede altfel, instanta, potrivit dispozitiilor prezentului capitol, va sanctiona urmatoarele fapte savarsite in legatura cu procesul, astfel:
1. cu amenda judiciara de la 500.000 lei la 7.000.000 lei:
a) introducerea, cu rea-credinta, a unor cereri vadit netemeinice;
d) obtinerea, cu rea-credinta, de catre reclamantul caruia i s-a respins cererea, a unor masuri asiguratorii prin care paratul a fost pagubit;
e) contestarea, cu rea-credinta, a scrierii sau semnaturii unui inscris;
2. cu amenda judiciara de la 300.000 lei la 5.000.000 lei:
b) neprezentarea avocatului, a reprezentantului sau a celui care asista partea, ori nerespectarea de catre acestia a indatoririlor stabilite de lege sau de catre instanta, daca in acest mod s-a cauzat amanarea judecarii procesului;
c) refuzul expertului de a primi lucrarea sau nedepunerea lucrarii in termenul fixat, ori refuzul de a da lamuririle cerute;
d) neluarea, de catre conducatorul unitatii in cadrul careia urmeaza a se efectua o expertiza, a masurilor necesare pentru efectuarea acesteia sau pentru efectuarea la timp a expertizei;
e) neprezentarea unui inscris sau a unui bun, de catre cel care il detine, la termenul fixat in acest scop de instanta;
f) refuzul sau omisiunea unei autoritati ori a altei persoane de a comunica la cererea instantei, la termenul fixat in acest scop, datele care rezulta din actele si evidentele ei;
g) cauzarea amanarii judecarii sau executarii silite de catre cel insarcinat cu indeplinirea actelor de procedura.
Amenda nu se va aplica persoanelor la care se refera pct. 2 al alin. 1, daca motive temeinice le-au impiedicat sa aduca la indeplinire obligatiile ce le revin.
Art. 1082. - Nerespectarea de catre oricare dintre parti sau de catre alte persoane a masurilor luate de catre instanta pentru asigurarea ordinii si solemnitatii sedintei de judecata se sanctioneaza cu amenda de la 300.000 lei la 2.000.000 lei.
Nerespectarea de catre orice persoana a dispozitiilor privind desfasurarea normala a executarii silite se sanctioneaza de catre presedintele instantei de executare, la cererea executorului, cu amenda de la 500.000 lei la 5.000.000 lei.
O data cu aplicarea sanctiunii se va stabili in ce consta abaterea savarsita.
Art. 1083. - Cel care, cu intentie sau din culpa, a pricinuit amanarea judecarii sau a executarii silite, prin una dintre faptele prevazute in art. 1081 sau art. 1082, la cererea partii interesate va putea fi obligat de catre instanta de judecata ori, dupa caz, de catre presedintele instantei de executare, la plata unei despagubiri pentru paguba cauzata prin amanare.
Art. 1084. - Amenda si despagubirea se stabilesc prin incheiere executorie, care se comunica celui obligat, daca masura a fost luata in lipsa acestuia.
Art. 1085. - Impotriva incheierii prevazute la art. 1084 cel obligat la amenda sau despagubire va putea face numai cerere de reexaminare, solicitand, motivat, sa se revina asupra amenzii ori despagubirii sau sa se dispuna reducerea acestora.
Cererea se solutioneaza prin incheiere irevocabila, data in camera de consiliu, de catre instanta de judecata ori de presedintele instantei de executare care a aplicat amenda sau despagubirea."
40. La articolul 109 se introduce un alineat, care devine alineatul 2, cu urmatorul cuprins:
"In cazurile anume prevazute de lege, sesizarea instantei competente se poate face numai dupa indeplinirea unei proceduri prealabile, in conditiile stabilite de acea lege. Dovada indeplinirii procedurii prealabile se va anexa la cererea de chemare in judecata."
41. Punctele 1 si 2 ale articolului 112 vor avea urmatorul cuprins:
"1. numele, domiciliul sau resedinta partilor ori, pentru persoanele juridice, denumirea si sediul lor, precum si, dupa caz, numarul de inmatriculare in registrul comertului sau de inscriere in registrul persoanelor juridice, codul fiscal si contul bancar. Daca reclamantul locuieste in strainatate, va arata si domiciliul ales in Romania, unde urmeaza sa i se faca toate comunicarile privind procesul;
2. numele si calitatea celui care reprezinta partea in proces, iar in cazul reprezentarii prin avocat, numele acestuia si sediul profesional;"
42. Articolul 114 va avea urmatorul cuprins:
"Art. 114. - La primirea cererii de chemare in judecata presedintele sau judecatorul care il inlocuieste va verifica daca aceasta intruneste cerintele prevazute de lege. Cand este cazul, reclamantului i se pune in vedere sa completeze sau sa modifice cererea si sa depuna, potrivit art. 113, copii certificate de pe toate inscrisurile pe care isi intemeiaza cererea.
Reclamantul va completa cererea de indata. Atunci cand completarea nu este posibila, cererea se va inregistra si i se va acorda reclamantului un termen scurt. In cazul in care cererea a fost primita prin posta, reclamantului i se vor comunica in scris lipsurile ei, cu mentiunea ca, pana la termenul acordat, urmeaza sa faca completarile sau modificarile necesare.
Acordarea termenului potrivit alin. 2 se face, in toate cazurile, cu mentiunea ca neindeplinirea in acest termen a obligatiilor privind completarea sau modificarea cererii poate atrage suspendarea judecatii potrivit art. 1551.
In procesele in care, in conditiile art. 47, sunt mai multi reclamanti sau parati, presedintele instantei, tinand cont de numarul foarte mare al acestora, de necesitatea de a asigura desfasurarea normala a activitatii de judecata, cu respectarea drepturilor si intereselor legitime ale partilor, va putea dispune reprezentarea lor prin mandatar si indeplinirea procedurii de comunicare a actelor procesuale numai pe numele mandatarului, la domiciliul sau sediul acestuia. Reprezentarea se va face, dupa caz, prin unul sau mai multi mandatari, persoane fizice sau persoane juridice, dispozitiile art. 68 si 1141 fiind aplicabile in mod corespunzator. Dovada mandatului va fi depusa de catre reclamant in conditiile prevazute de alin. 2, iar de catre parat, o data cu intampinarea."
43. Dupa articolul 114 se introduce articolul 1141 cu urmatorul cuprins:
"Art. 1141. - Presedintele, de indata ce constata ca sunt indeplinite conditiile prevazute de lege pentru cererea de chemare in judecata, fixeaza termenul de judecata pe care, sub semnatura, il da in cunostinta reclamantului prezent sau reprezentantului acestuia. Celelalte parti vor fi citate potrivit legii.
Presedintele va dispune in acelasi timp sa se comunice paratului, o data cu citatia, copii de pe cerere si de pe inscrisuri, punandu-i-se in vedere obligatia de a depune la dosar intampinare cel mai tarziu cu 5 zile inainte de termenul stabilit pentru judecata.
Termenul de judecata va fi stabilit astfel incat de la data primirii citatiei paratul sa aiba la dispozitie cel putin 30 de zile pentru a-si pregati apararea, iar in procesele urgente, cel putin 5 zile.
Daca paratul locuieste in strainatate, presedintele va putea fixa un termen mai indelungat. Prin citatie paratul va fi informat ca are obligatia de a-si alege domiciliul in Romania, unde urmeaza sa i se faca toate comunicarile privind procesul. In cazul in care paratul nu se conformeaza acestei obligatii, comunicarile se vor face prin scrisoare recomandata, recipisa de predare la posta romana a scrisorii, in cuprinsul careia vor fi mentionate actele ce se expediaza, tinand loc de dovada de indeplinire a procedurii.
Sub rezerva dezbaterii la prima zi de infatisare, presedintele, cu ocazia fixarii termenului prevazut la alin. 1, daca s-a solicitat prin cerere, va putea dispune citarea paratului la interogatoriu, precum si orice alte masuri pentru administrarea probelor.
De asemenea, in conditiile legii, presedintele va putea incuviinta, prin incheiere executorie, masuri asiguratorii, precum si masuri pentru asigurarea dovezilor ori pentru constatarea unei situatii de fapt."
44. Articolul 118 va avea urmatorul cuprins:
"Art. 118. - Intampinarea este obligatorie, afara de cazurile in care legea prevede in mod expres altfel.
Nedepunerea intampinarii in termenul prevazut de lege atrage decaderea paratului din dreptul de a mai propune probe si de a invoca exceptii, in afara celor de ordine publica.
In cazul in care paratul nu este reprezentat sau asistat de avocat, presedintele ii va pune in vedere, la prima zi de infatisare, sa arate exceptiile, dovezile si toate mijloacele sale de aparare despre care se va face vorbire in incheierea de sedinta; instanta va acorda, la cerere, un termen pentru pregatirea apararii si depunerea intampinarii."
45. Dupa alineatul 6 al articolului 122 se introduce un alineat, care devine alineatul 7, cu urmatorul cuprins:
"Daca in cursul sedintei se savarseste o fapta penala, se aplica dispozitiile din Codul de procedura penala."
46. Articolul 129 va avea urmatorul cuprins:
"Art. 129. - Partile au indatorirea ca, in conditiile legii, sa urmareasca desfasurarea si finalizarea procesului. De asemenea, ele au obligatia sa indeplineasca actele de procedura in conditiile, ordinea si termenele stabilite de lege sau de judecator, sa-si exercite drepturile procedurale conform dispozitiilor art. 723 alin. 1, precum si sa-si probeze pretentiile si apararile.
Judecatorul, in tot cursul procesului, conduce desfasurarea acestuia, vegheaza la respectarea dispozitiilor legale si are puterea de a fixa termenele si de a ordona masurile necesare judecarii cererii. De asemenea, el are indatorirea sa faca respectate si sa respecte el insusi principiul contradictorialitatii si celelalte principii ale procesului civil.
In cazul in care partile nu sunt asistate sau reprezentate de avocat sau de mandatarii prevazuti la art. 68 alin. 5, judecatorul le va da indrumari cu privire la drepturile si obligatiile ce le revin in proces.
Cu privire la situatia de fapt si motivarea in drept pe care partile le invoca in sustinerea pretentiilor si apararilor lor, judecatorul este in drept sa le ceara acestora sa prezinte explicatii, oral sau in scris, precum si sa puna in dezbaterea lor orice imprejurari de fapt ori de drept, chiar daca nu sunt mentionate in cerere sau in intampinare.
In toate cazurile, judecatorii hotarasc numai asupra obiectului cererii deduse judecatii."
47. Articolul 130 va avea urmatorul cuprins:
"Art. 130. - Judecatorii sau partile pot pune intrebari martorilor sau expertilor numai prin mijlocirea presedintelui, care poate insa incuviinta ca acestia sa puna intrebarile direct."
48. Articolul 131 va avea urmatorul cuprins:
"Art. 131. - In fata primei instante judecatorii au datoria de a incerca impacarea partilor. In acest scop ei pot solicita infatisarea personala a partilor, chiar daca acestea sunt reprezentate. Daca partile se impaca, judecatorul va constata conditiile impacarii in cuprinsul hotararii pe care o va da. Dispozitiile art. 273 sunt aplicabile."
49. Punctul 4 al alineatului 1 al articolului 138 va avea urmatorul cuprins:
"4. cand dovada nu a fost ceruta in conditiile legii, din pricina nestiintei sau lipsei de pregatire a partii, care nu a fost asistata sau reprezentata de avocat."
50. Dupa alineatul 1 al articolului 138 se introduce un alineat, care devine alineatul 2, cu urmatorul cuprins:
"In cazurile prevazute la pct. 2 si 4, partea adversa are dreptul la contraproba numai asupra aceluiasi aspect."
51. Articolul 153 va avea urmatorul cuprins:
"Art. 153. - Partea care a depus cererea personal sau prin mandatar si a luat termenul in cunostinta, precum si partea care a fost prezenta la o infatisare, ea insasi sau prin mandatar, chiar neimputernicit cu dreptul de a cunoaste termenul, nu va fi citata in tot cursul judecarii la acea instanta, prezumandu-se ca ea cunoaste termenele ulterioare.
Aceasta dispozitie nu se aplica:
1. in cazul redeschiderii judecatii dupa ce a fost suspendata;
2. in cazul stabilirii unui termen pentru chemarea la interogatoriu;
3. in cazul cand procesul se repune pe rol;
4. in cazul militarilor in termen si al detinutilor.
Termenul luat in cunostinta sau pentru care au fost trimise citatiile nu poate fi preschimbat decat pentru motive temeinice si cu citarea partilor. Citarea acestora se face in termen scurt, in camera de consiliu. Solutionarea cererii de preschimbare a termenului este de competenta presedintelui instantei, a vicepresedintelui instantei, a presedintelui de sectie ori a judecatorului care il inlocuieste. In cursul judecarii procesului cererea de preschimbare a termenului se solutioneaza de catre completul de judecata."
52. Articolul 154 se abroga.
53. Dupa articolul 155 se introduce articolul 1551 cu urmatorul cuprins:
"Art. 1551. - Cand constata ca desfasurarea normala a procesului este impiedicata din vina partii reclamante, prin neindeplinirea obligatiilor prevazute de lege ori stabilite la primirea cererii de chemare in judecata sau in cursul judecatii, instanta poate suspenda judecata, aratand in incheiere care anume obligatii nu au fost respectate. Dispozitiile art. 1083 sunt aplicabile.
La cererea partii, judecata va fi reluata daca obligatiile la care se refera alin. 1 au fost indeplinite si, potrivit legii, aceasta poate continua."
54. Alineatul 3 al articolului 158 va avea urmatorul cuprins:
"Daca instanta se declara necompetenta, impotriva hotararii se poate exercita recurs in termen de 5 zile de la pronuntare. Dosarul va fi trimis instantei competente sau, dupa caz, altui organ cu activitate jurisdictionala competent, de indata ce hotararea de declinare a competentei a devenit irevocabila."
55. Alineatul 1 al articolului 169 va avea urmatorul cuprins:
"Administrarea probelor se face in fata instantei de judecata, daca legea nu dispune altfel."
56. Articolul 175 va avea urmatorul cuprins:
"Art. 175. - Daca inscrisul se gaseste in pastrarea unei autoritati sau a altei persoane, instanta va dispune aducerea lui in termenul fixat in acest scop. Cel care detine inscrisul este indreptatit sa refuze aducerea acestuia in cazurile prevazute de art. 173. Infatisarea si aducerea inscrisului se fac pe cheltuiala partii care a cerut dovada;
suma de plata va fi stabilita prin incheiere irevocabila."
57. Articolul 185 se abroga.
58. Alineatul 1 al articolului 188 va avea urmatorul cuprins:
"Impotriva martorului care lipseste la prima citare instanta poate emite mandat de aducere."
59. La articolul 189 se introduce un alineat, care devine alineatul 2, cu urmatorul cuprins:
"Partile pot conveni, expres sau tacit, sa fie ascultate ca martori si persoanele prevazute la alin. 1 pct. 1 si 2."
60. Punctul 3 al alineatului 1 al articolului 191 va avea urmatorul cuprins:
"3. cei care prin raspunsurile lor s-ar expune ei insisi sau ar expune pe vreuna dintre persoanele aratate in art. 189 la pct. 1 si 2 la o pedeapsa penala sau la dispretul public."
61. Articolul 194 se abroga.
62. Alineatul 2 al articolului 200 va avea urmatorul cuprins:
"Incheierea instantei este executorie."
63. Articolul 201 va avea urmatorul cuprins:
"Art. 201. - Cand pentru lamurirea unor imprejurari de fapt instanta considera necesar sa cunoasca parerea unor specialisti, va numi, la cererea partilor ori din oficiu, unul sau trei experti, stabilind prin incheiere punctele asupra carora ei urmeaza sa se pronunte si termenul in care trebuie sa efectueze expertiza. Termenul va fi stabilit astfel incat depunerea expertizei la instanta sa aiba loc conform dispozitiilor art. 209.
Cand este necesar, instanta va solicita efectuarea expertizei unui laborator sau unui institut de specialitate.
In domeniile strict specializate, in care nu exista experti autorizati, din oficiu sau la cererea oricareia dintre parti judecatorul poate solicita punctul de vedere al uneia sau mai multor personalitati ori specialisti din domeniul respectiv. Punctul de vedere va fi prezentat in camera de consiliu sau in sedinta publica, partile fiind indreptatite sa puna si ele intrebari.
Dispozitiile referitoare la expertiza, cu exceptia celor privind aducerea cu mandat, sanctionarea cu amenda si obligarea la plata de despagubiri, sunt aplicabile in mod corespunzator in cazurile prevazute la alin. 2 si 3.
La efectuarea expertizei in conditiile alin. 2 pot participa si experti desemnati de parti, daca prin lege nu se dispune altfel."
64. Articolul 202 va avea urmatorul cuprins:
"Art. 202. - Daca partile nu se invoiesc asupra numirii expertilor, ei se vor numi de catre instanta, prin tragere la sorti, in sedinta publica, de pe lista intocmita de biroul local de expertiza. Incheierea de numire va stabili si plata expertilor."
65. Articolul 203 se abroga.
66. Alineatul 3 al articolului 205 se abroga.
67. Se reintroduce articolul 206 cu urmatorul cuprins:
"Art. 206. - Expertul, precum si cei solicitati sa-si exprime punctul de vedere potrivit art. 201 alin. 3 vor depune urmatorul juramant: «Jur ca imi voi indeplini cu cinste si nepartinire insarcinarea incredintata de instanta de judecata. Asa sa-mi ajute Dumnezeu!» Dispozitiile art. 193 alin. 2-7 sunt aplicabile in mod corespunzator.
Pentru depunerea juramantului ei vor fi chemati in camera de consiliu, indata dupa numire, fara citarea partilor. Instanta va constata depunerea juramantului prin incheiere."
68. Alineatele 2 si 3 ale articolului 209 se abroga.
69. Articolul 211 va avea urmatorul cuprins:
"Art. 211. - Expertii sunt datori sa se infatiseze inaintea instantei spre a da lamuriri ori de cate ori li se va cere, caz in care au dreptul la despagubiri, ce se vor stabili prin incheiere executorie."
70. Articolul 220 va avea urmatorul cuprins:
"Art. 220. - Reprezentantul legal poate fi chemat personal la interogatoriu pentru actele incheiate si faptele savarsite de el in aceasta calitate."
71. Alineatul 1 al articolului 238 va avea urmatorul cuprins:
"Incheierea instantei este executorie si poate fi atacata cu recurs in termen de 5 zile de la pronuntare, daca s-a dat cu citarea partilor, si de la comunicare, daca s-a dat fara citarea lor."
72. Alineatul 1 al articolului 239 va avea urmatorul cuprins:
"Orice persoana care are interes sa constate de urgenta o anumita stare de fapt care ar putea sa inceteze ori sa se schimbe pana la administrarea dovezilor va putea cere instantei in circumscriptia careia urmeaza sa se faca constatarea sa delege un executor judecatoresc din aceeasi circumscriptie sa constate la fata locului aceasta stare de fapt."
73. La capitolul III al titlului III din Cartea a II-a, dupa articolul 241 se introduce sectiunea a III-a1, intitulata Cercetarea procesului in cazul administrarii probelor de catre avocati, cu urmatorul cuprins:
"SECTIUNEA a III-a1: Cercetarea procesului in cazul administrarii probelor de catre avocati
Art. 2411. - Dispozitiile prezentei sectiuni sunt aplicabile numai in cazul litigiilor patrimoniale, afara de acelea ce privesc drepturi asupra carora legea nu permite a se face tranzactie.
Art. 2412. - La prima zi de infatisare partile pot conveni ca avocatii care le asista si le reprezinta sa administreze probele in cauza, potrivit dispozitiilor prezentei sectiuni.
Consimtamantul pentru administrarea probelor, prevazut la alin. 1, se va da de catre parti, personal sau prin mandatar cu imputernicire speciala, in fata instantei, luandu-se act despre aceasta in incheiere, sau prin inscris intocmit in fata avocatului, care este obligat sa certifice consimtamantul si semnatura partii pe care o asista sau o reprezinta. Daca sunt mai multe parti asistate de acelasi avocat, consimtamantul se va da de fiecare dintre ele separat.
Totodata, fiecare parte este obligata sa declare ca pentru procedura din prezenta sectiune isi alege domiciliul la avocatul care o reprezinta.
Consimtamantul dat potrivit alin. 2 nu poate fi revocat de catre una dintre parti.
Art. 2413. - In cazul reprezentarii partilor in conditiile art. 2412, sedintele de judecata se pot desfasura in camera de consiliu, cu participarea obligatorie a avocatilor, fiind admise si partile ori, cand este cazul, mandatarii lor.
Art. 2414. - Dupa constatarea valabilitatii consimtamantului dat conform art. 2412 instanta:
1. va rezolva exceptiile ce se invoca ori pe care le poate ridica din oficiu;
2. va hotari asupra cererilor de interventie formulate de parti sau de terte persoane, in conditiile legii;
3. va examina fiecare pretentie si aparare in parte, pe baza cererii de chemare in judecata, a intampinarii si a explicatiilor avocatilor;
4. va constata care din pretentii sunt recunoscute si care sunt contestate;
5. la cerere, va dispune, in conditiile legii, masuri asiguratorii, masuri pentru asigurarea dovezilor ori pentru constatarea unei situatii de fapt, in cazul in care aceste masuri nu au fost luate, in tot sau in parte, potrivit art. 1141 alin. 6;
6. va lua act de renuntarea reclamantului, de achiesarea paratului sau de tranzactia partilor;
7. va incuviinta probele solicitate de parti, pe care le gaseste concludente, precum si pe cele pe care, din oficiu, le considera necesare pentru judecarea procesului; dispozitiile art. 168 sunt aplicabile;
8. va decide in legatura cu orice alte cereri care se pot formula la prima zi de infatisare.
Cand, potrivit legii, cererile aratate la alin. 1 pot fi formulate si ulterior primei zile de infatisare, instanta poate acorda in acest scop un termen scurt dat in cunostinta partilor reprezentate prin avocat.
Dispozitiile art. 131 si ale art. 138, cu exceptia celor de la pct. 4 al acestui din urma articol, sunt aplicabile.
Partea care lipseste nejustificat la termenul de incuviintare a dovezilor va fi decazuta din dreptul de a mai propune si administra orice dovada, cu exceptia celei cu inscrisuri, dar va putea participa la administrarea dovezilor de catre cealalta parte si va putea combate aceste dovezi.
Art. 2415. - Pentru administrarea probelor de catre avocati instanta va stabili un termen de pana la 6 luni, tinand seama de volumul si complexitatea acestora.
Termenul prevazut la alin. 1 va putea fi prelungit daca in cursul administrarii probelor:
1. se invoca o exceptie sau un incident procedural asupra caruia, potrivit legii, instanta trebuie sa se pronunte; in acest caz, termenul se prelungeste cu timpul necesar solutionarii exceptiei sau incidentului;
2. a incetat, din orice cauza, contractul de asistenta juridica dintre una din parti si avocatul sau; in acest caz, termenul se prelungeste cu cel mult o luna pentru angajarea altui avocat;
3. una dintre parti a decedat; in acest caz, termenul se prelungeste cu timpul in care procesul este suspendat potrivit art. 243 alin. 1 pct. 1 sau cu termenul acordat partii interesate pentru introducerea in proces a mostenitorilor;
4. in orice alte cazuri in care legea prevede suspendarea procesului, termenul se prelungeste cu perioada suspendarii, dispozitiile art. 242 alin. 1 pct. 2 nefiind insa aplicabile.
Art. 2416. - In cel mult 15 zile de la incuviintarea probelor avocatii partilor vor prezenta instantei programul de administrare a acestora, purtand semnatura avocatilor, in care se vor arata locul si data administrarii fiecarei probe. Programul se incuviinteaza de instanta, in camera de consiliu, si este obligatoriu pentru parti si avocatii lor.
In procesele prevazute la art. 45 alin. 3 si 4 programul incuviintat potrivit alin. 1 va fi comunicat de indata procurorului, in conditiile art. 24117.
Probele pot fi administrate in cabinetul unuia dintre avocati sau in orice alt loc convenit, daca natura probei impune aceasta. Partile, prin avocati, sunt obligate sa-si comunice inscrisurile si orice alte acte, prin scrisoare recomandata cu confirmare de primire sau in mod direct, sub luare de semnatura.
Nerespectarea nejustificata a programului prevazut la alin. 1 atrage decaderea partii din dreptul de a mai administra proba respectiva.
Dispozitiile art. 170 sunt aplicabile.
Art. 2417. - Daca in cursul administrarii probelor una dintre parti formuleaza o cerere, invoca o exceptie, inadmisibilitatea vreunei probe sau orice alt incident privind administrarea probelor, ea va sesiza instanta care, cu citarea celeilalte parti, prin incheiere data in camera de consiliu, se va pronunta de indata, iar cand este necesar, in cel mult 30 de zile de la data la care a fost sesizata. Incheierea poate fi atacata numai o data cu fondul procesului.
Art. 2418. - In cazul in care se dispune infatisarea unui inscris detinut de o autoritate sau de o alta persoana, instanta, potrivit dispozitiilor art. 175, va dispune solicitarea inscrisului si, indata ce acesta este depus la instanta, comunicarea lui in copie fiecarui avocat.
Art. 2419. - Daca una dintre parti nu recunoaste scrisul sau semnatura dintr-un inscris, avocatul partii interesate, potrivit art. 2417, va solicita instantei sa procedeze la verificarea de scripte.
Art. 24110. - Martorii vor fi ascultati, la locul si data prevazute in programul incuviintat de instanta, de catre avocatii partilor, in conditiile art. 192 si 196, care se aplica in mod corespunzator. Ascultarea martorilor se face fara prestare de juramant, punandu-li-se insa in vedere ca, daca nu vor spune adevarul, savarsesc infractiunea de marturie mincinoasa. Despre toate acestea se face mentiune in declaratia scrisa.
Martorii aratati la art. 195 vor fi ascultati numai de catre instanta.
Art. 24111. - Marturia se va consemna intocmai de catre o persoana convenita de parti si se va semna, pe fiecare pagina si la sfarsitul ei, de catre avocatii partilor, de cel ce a consemnat-o si de martor, dupa ce acesta a luat cunostinta de cuprinsul consemnarii.
Orice adaugiri, stersaturi sau schimbari in cuprinsul marturiei trebuie incuviintate prin semnatura celor aratati la alin. 1, sub sanctiunea de a nu fi luate in seama.
Daca marturia a fost stenodactilografiata, aceasta va fi transcrisa. Atat stenograma, cat si transcrierea ei vor fi semnate potrivit alin. 1 si depuse la dosar.
Art. 24112. - Partile pot conveni ca declaratiile martorilor sa fie consemnate si autentificate de un notar public. Dispozitiile art. 24110 sunt aplicabile.
Art. 24113. - In cazul in care este incuviintata o expertiza, in programul administrarii probelor partile vor trece numele expertului pe care il vor alege prin invoiala lor, precum si numele consilierilor fiecareia dintre ele.
Daca partile nu se invoiesc asupra alegerii expertului, ele vor cere instantei sa procedeze la desemnarea acestuia, potrivit art. 202.
Expertul este obligat sa efectueze expertiza si sa o predea avocatilor partilor, sub semnatura de primire, cu cel putin 30 de zile inainte de termenul fixat de instanta potrivit art. 2415. De asemenea, el are indatorirea sa dea explicatii avocatilor si partilor, iar dupa fixarea termenului de judecata, sa se conformeze dispozitiilor art. 211 si urmatoarele.
Art. 24114. - Daca s-a dispus o cercetare la fata locului, aceasta se va face de catre instanta potrivit dispozitiilor art. 215-217. Procesul-verbal prevazut la art. 216 alin. 2 va fi intocmit in atatea exemplare cate parti sunt si va fi inmanat avocatilor acestora in cel mult 5 zile de la efectuarea cercetarii.
Art. 24115. - Cand s-a incuviintat chemarea la interogatoriu, instanta va cita partile, la termenul stabilit, in camera de consiliu. Copii de pe interogatoriul astfel luat, precum si de pe cel dispus si primit potrivit art. 222 alin. 1 vor fi inmanate de indata avocatilor partilor.
Art. 24116. - Instanta, in conditiile art. 2417, va hotari asupra cererii de inlocuire a martorilor, de ascultare din nou sau de confruntare a acestora.
De asemenea, in conditiile aratate la alin. 1, instanta se va pronunta cu privire la cererea de a se admite noi martori sau alte probe ce se dovedesc necesare si care nu puteau fi prevazute pentru a fi solicitate potrivit art. 2414 alin. 1 pct. 7.
Art. 24117. - Dupa administrarea tuturor probelor incuviintate de instanta reclamantul, prin avocatul sau, va redacta concluziile scrise privind sustinerea pretentiilor sale, pe care le va trimite, prin scrisoare recomandata cu confirmare de primire, sau le va inmana in mod direct, sub luare de semnatura, celorlalte parti din proces si, cand este cazul, Ministerului Public.
Dupa primirea concluziilor scrise ale reclamantului fiecare parte, prin avocatul sau, va redacta propriile concluzii scrise pe care le va comunica, potrivit alin. 1, reclamantului, celorlalte parti, precum si, cand este cazul, Ministerului Public.
Art. 24118. - Avocatii partilor vor alcatui pentru fiecare parte cate un dosar si unul pentru instanta, in care vor depune cate un exemplar al tuturor inscrisurilor prin care, potrivit legii, se constata administrarea fiecarei probe.
Dosarele prevazute la alin. 1 vor fi numerotate, snuruite si vor purta semnatura avocatilor partilor pe fiecare pagina.
Art. 24119. - La expirarea termenului stabilit de instanta potrivit art. 2415 avocatii partilor vor prezenta impreuna instantei dosarul cauzei intocmit potrivit art. 24118.
Primind dosarul, instanta va fixa termenul de judecata dat in cunostinta partilor, care nu va putea fi mai lung de o luna de la data primirii dosarului. La termen, instanta poate proceda la judecarea in fond a procesului, acordand partilor cuvantul pentru a pune concluzii prin avocat.
Art. 24120. - La termenul prevazut de art. 24119 alin. 2, daca socoteste necesar, instanta va dispune, prin incheiere motivata, sa fie administrate nemijlocit in fata sa toate sau numai unele dintre probele administrate de avocati. In acest caz, pentru administrarea probelor instanta va stabili termene scurte, in continuare, date in cunostinta partilor.
Pentru prezentarea in fata instantei martorii vor fi citati, de asemenea, in termen scurt, cauzele fiind considerate urgente. Dispozitiile art. 89 alin. 1 si ale art. 188 alin. 2 sunt aplicabile.
Art. 24121. - Dispozitiile sectiunii a III-a a acestui capitol sunt aplicabile daca in prezenta sectiune nu se prevede altfel.
La cererea avocatului sau a partii interesate instanta poate lua masura amenzii si obligarii la plata de despagubiri, in cazurile si conditiile prevazute de dispozitiile art. 1081 -1084.
Art. 24122. - Dispozitiile prezentei sectiuni sunt aplicabile in mod corespunzator si consilierilor juridici care, potrivit legii, reprezinta partea."
74. Punctul 2 al alineatului 1 al articolului 243 va avea urmatorul cuprins:
"2. prin interdictie sau punere sub curatela a unei parti pana la numirea tutorelui sau curatorului;"
75. Punctul 4 al alineatului 1 al articolului 243 va avea urmatorul cuprins:
"4. prin incetarea functiei tutorelui sau curatorului;"
76. Punctul 5 al alineatului 1 al articolului 243 va avea urmatorul cuprins:
"5. prin deschiderea procedurii reorganizarii judiciare si a falimentului asupra reclamantului, in temeiul unei hotarari judecatoresti irevocabile."
77. Dupa articolul 244 se introduce articolul 2441 cu urmatorul cuprins:
"Art. 2441. - Asupra suspendarii judecarii procesului instanta, in toate cazurile, se va pronunta prin incheiere, care poate fi atacata cu recurs, in mod separat.
Recursul se poate declara cat timp dureaza suspendarea cursului judecarii procesului, atat impotriva incheierii prin care s-a dispus suspendarea, cat si impotriva incheierii prin care s-a respins cererea de repunere pe rol a procesului."
78. Punctul 2 al articolului 245 va avea urmatorul cuprins:
"2. prin cererea de redeschidere, facuta cu aratarea mostenitorilor, tutorelui sau curatorului, a celui reprezentat de mandatarul defunct, a noului mandatar sau, dupa caz, a partii interesate, a administratorului judiciar sau a lichidatorului judiciar, in cazurile prevazute de art. 243."
79. Articolul 249 va avea urmatorul cuprins:
"Art. 249. - Perimarea se intrerupe prin indeplinirea unui act de procedura facut in vederea judecarii